ddrg/super_eurlex huggingface dataset:
2003/633/EY: Komission päätös, tehty 27 päivänä elokuuta 2003, Portugalin pyynnöstä soveltaa alennettua alv-kantaa maakaasun toimituksiin (tiedoksiannettu numerolla K(2003) 3086)



Virallinen lehti nro L 220 , 03/09/2003 s. 0007 - 0007



Komission päätös, tehty 27 päivänä elokuuta 2003, Portugalin pyynnöstä soveltaa alennettua alv-kantaa maakaasun toimituksiin (tiedoksiannettu numerolla K(2003) 3086) (Ainoastaan portugalinkielinen teksti on todistusvoimainen) (2003/633/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon jäsenvaltioiden liikevaihtoverolainsäädännön yhdenmukaistamisesta - yhteinen arvonlisäverojärjestelmä: yhdenmukainen määräytymisperuste 17 päivänä toukokuuta 1977 annetun kuudennen neuvoston direktiivin 77/388/ETY(1), sellaisena kuin se on viimeksi muutettuna direktiivillä 2002/93/EY(2), ja erityisesti sen 12 artiklan 3 kohdan b alakohdan, sekä katsoo seuraavaa: (1) Portugali ilmoitti komissiolle aikovansa soveltaa alennettua alv-kantaa maakaasun toimituksiin komissioon 5 päivänä kesäkuuta 2002 saapuneeksi kirjatulla kirjeellä. (2) Komissio pyysi 7 päivänä elokuuta 2002 päivätyllä kirjeellä lisätietoja ja erityisesti toimittamaan tiedoksi uuden säädöksen, jonka Portugalin viranomaiset aikoivat antaa yhteisön säännösten noudattamiseksi. Tätä kirjettä koskeva muistutus lähetettiin 13 päivänä kesäkuuta 2003. Portugalin viranomaiset lähettivät lainsäädännön muutosluonnoksen komissiolle komissioon 2 päivänä heinäkuuta 2003 saapuneeksi kirjatulla kirjeellä. (3) Aiottu toimenpide koostuu yleisestä toimenpiteestä, jonka mukaisesti alennettua alv-kantaa sovelletaan maakaasun toimituksiin sen tuotanto- ja toimitusolosuhteista riippumatta (kotimaiset toimitukset, yhteisöhankinnat tai tuonti) kuudennen alv-direktiivin 12 artiklan 3 kohdan b alakohdan mukaisesti. (4) Koska kyse on yleisestä toimenpiteestä, jonka toteuttamiseen ei sisälly poikkeuksia, kilpailun vääristymisen vaaraa olisi pidettävä olemattomana. Ja koska asianomaisen direktiivin 12 artiklan 3 kohdan b alakohdassa säädetty edellytys täyttyy, Portugalin olisi voitava soveltaa kyseistä toimenpidettä siitä alkaen, kun tämä päätös on saatettu tiedoksi, ON TEHNYT TÄMÄN PÄÄTÖKSEN: 1 artikla Portugali voi soveltaa 5 päivänä kesäkuuta 2002 ja 2 päivänä heinäkuuta 2003 saapuneilla kirjeillä tiedoksi saatettua toimenpidettä, jolla on tarkoitus soveltaa alennettua alv-kantaa maakaasun toimituksiin sen tuotanto- ja toimitusolosuhteista riippumatta. 2 artikla Tämä päätös on osoitettu Portugalin tasavallalle. Tehty Brysselissä 27 päivänä elokuuta 2003. Komission puolesta Frederik Bolkestein Komission jäsen (1) EYVL L 145, 13.6.1977, s. 1. (2) EYVL L 331, 7.12.2002, s. 27.
2003/690/EY: Komission päätös, tehty 2 päivänä lokakuuta 2003, Irlannin pyynnöstä voida hyväksyä neuvoston direktiivi 2001/55/EY vähimmäisvaatimuksista tilapäisen suojelun antamiseksi siirtymään joutuneiden henkilöiden joukottaisen maahantulon tilanteissa, ja toimenpiteistä näiden henkilöiden vastaanottamisen ja vastaanottamisesta jäsenvaltioille aiheutuvien rasitusten tasapuolisen jakautumisen edistämiseksi (tiedoksiannettu numerolla K(2003) 3428)



Virallinen lehti nro L 251 , 03/10/2003 s. 0023 - 0023



Komission päätös, tehty 2 päivänä lokakuuta 2003, Irlannin pyynnöstä voida hyväksyä neuvoston direktiivi 2001/55/EY vähimmäisvaatimuksista tilapäisen suojelun antamiseksi siirtymään joutuneiden henkilöiden joukottaisen maahantulon tilanteissa, ja toimenpiteistä näiden henkilöiden vastaanottamisen ja vastaanottamisesta jäsenvaltioille aiheutuvien rasitusten tasapuolisen jakautumisen edistämiseksi (tiedoksiannettu numerolla K(2003) 3428) (Ainoastaan englanninkielinen teksti on todistusvoimainen) (2003/690/EY) EUROOPAN YHTEISÖN KOMISSIO, joka ottaa huomioon Euroopan yhteisön perustamissopimuksen ja erityisesti sen 11 a artiklan, sekä katsoo, että (1) Neuvosto hyväksyi 20 päivänä heinäkuuta 2001 direktiivin 2001/55/EY vähimmäisvaatimuksista tilapäisen suojelun antamiseksi siirtymään joutuneiden henkilöiden joukottaisen maahantulon tilanteissa, ja toimenpiteistä näiden henkilöiden vastaanottamisen ja vastaanottamisesta jäsenvaltioille aiheutuvien rasitusten tasapuolisen jakautumisen edistämiseksi (jäljempänä "direktiivi 2001/55/EY")(1). (2) Yhdistyneen kuningaskunnan ja Irlannin asemaa koskevan pöytäkirjan 1 artiklan mukaisesti Irlanti ei osallistunut direktiivin 2001/55/EY antamiseen. (3) Kyseisen pöytäkirjan 4 artiklan mukaan Irlanti ilmoitti komissiolle 11. huhtikuuta 2003 päivätyllä kirjeellä, joka kirjattiin komissiossa saapuneeksi 6. toukokuuta 2003, haluavansa hyväksyä direktiivin 2001/55/EY. (4) Euroopan yhteisön perustamissopimuksen 11 a artiklan mukaisesti komissio antoi myönteisen lausunnon Irlannin pyynnöstä 6. elokuuta 2003, ON TEHNYT TÄMÄN PÄÄTÖKSEN: 1 artikla Direktiiviä 2001/55/EY sovelletaan Irlantiin. 2 artikla Poiketen siitä, mitä direktiivin 2001/55/EY 32 artiklan 1 kohdassa säädetään, Irlannin on saatettava direktiivin noudattamisen edellyttämät lait, asetukset ja hallinnolliset määräykset voimaan viimeistään 31. joulukuuta 2003. Irlannin on ilmoitettava tästä komissiolle viipymättä. 3 artikla Direktiivi 2001/55/EY tulee Irlannin osalta voimaan päivänä, jona tämä päätös annetaan tiedoksi. 4 artikla Tämä päätös on osoitettu Irlannille. Tehty Brysselissä 2 päivänä lokakuuta 2003. Komission puolesta António Vitorino Komission jäsen (1) EYVL L 212, 7.8.2001, s. 12.
Euroopan unionin neuvoston päätös tehty 14 päivänä huhtikuuta 2003, Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan ottamisesta Euroopan unionin jäseniksi



Virallinen lehti nro L 236 , 23/09/2003 s. 0015 - 0015



Euroopan unionin neuvoston päätös tehty 14 päivänä huhtikuuta 2003, Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan ottamisesta Euroopan unionin jäseniksi EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 49 artiklan, ottaa huomioon komission lausunnon(1), ottaa huomioon Euroopan parlamentin puoltavan lausunnon(2), sekä katsoo seuraavaa: Tsekin tasavalta, Viron tasavalta, Kyproksen tasavalta, Latvian tasavalta, Liettuan tasavalta, Unkarin tasavalta, Maltan tasavalta, Puolan tasavalta, Slovenian tasavalta ja Slovakian tasavalta ovat hakeneet unionin jäsenyyttä, ON PÄÄTTÄNYT: hyväksyä kyseiset jäsenyyshakemukset; liittymisehdoista ja niihin sopimuksiin, joihin Euroopan unioni perustuu, liittymisen vuoksi tehtävistä mukautuksista tehdään sopimus jäsenvaltioiden sekä Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan välillä. Tehty Luxemburgissa 14 päivänä huhtikuuta 2003. Neuvoston puolesta Puheenjohtaja G. Papandreou (1) Lausunto annettu 19.2.2003 (ei vielä julkaistu virallisessa lehdessä). (2) Puoltava lausunto annettu 9.4.2003 (ei vielä julkaistu virallisessa lehdessä).
2003/856/YUTP: Neuvoston päätös 2003/856/YUTP, tehty 8 päivänä joulukuuta 2003, Euroopan unionin poliisioperaatiosta annetun yhteisen toiminnan 2002/210/YUTP täytäntöönpanosta



Virallinen lehti nro L 323 , 10/12/2003 s. 0013 - 0013



Neuvoston päätös 2003/856/YUTP, tehty 8 päivänä joulukuuta 2003, Euroopan unionin poliisioperaatiosta annetun yhteisen toiminnan 2002/210/YUTP täytäntöönpanosta EUROOPAN UNIONIN NEUVOSTO, joka ottaa huomioon Euroopan unionin poliisioperaatiosta (EUPM) 11 päivänä maaliskuuta 2002 hyväksytyn neuvoston yhteisen toiminnan 2002/210/YUTP(1) ja erityisesti sen 9 artiklan 1 kohdan b alakohdan viimeisen alakohdan yhdessä Euroopan unionista tehdyn sopimuksen 23 artiklan 2 kohdan toisen luetelmakohdan kanssa, sekä katsoo seuraavaa: Neuvoston olisi päätettävä vuoden 2004 lopullisesta talousarviosta, ON PÄÄTTÄNYT SEURAAVAA: 1 artikla 1. EUPM:n juoksevat toimintakulut vuonna 2004 kattava 17,5 miljoonan euron määrä rahoitetaan yhteisesti yhteisön talousarviosta. 2. Edellä 1 kohdassa tarkoitettuja yhteisön talousarviosta rahoitettavia menoja hallinnoidaan talousarviota koskeviin kysymyksiin sovellettavien yhteisön menettelytapojen ja sääntöjen mukaisesti, kuitenkin siten, että ennakkomaksut eivät ole yhteisön omaisuutta. 2 artikla Tämä päätös tulee voimaan päivänä, jona se hyväksytään. 3 artikla Tämä päätös julkaistaan Euroopan unionin virallisessa lehdessä. Tehty Brysselissä 8 päivänä joulukuuta 2003. Neuvoston puolesta Puheenjohtaja F. Frattini (1) EYVL L 70, 13.3.2002, s. 1.
2003/820/EY: Komission päätös, tehty 20 päivänä marraskuuta 2003, kolmansiin maihin osoitettujen Euroopan yhteisöjen virkamiesten palkkoihin, 1 päivästä helmikuuta, 1 päivästä maaliskuuta, 1 päivästä huhtikuuta, 1 päivästä toukokuuta ja 1 päivästä kesäkuuta 2003 sovellettavista korjauskertoimista



Virallinen lehti nro L 308 , 25/11/2003 s. 0025 - 0026



Komission päätös, tehty 20 päivänä marraskuuta 2003, kolmansiin maihin osoitettujen Euroopan yhteisöjen virkamiesten palkkoihin, 1 päivästä helmikuuta, 1 päivästä maaliskuuta, 1 päivästä huhtikuuta, 1 päivästä toukokuuta ja 1 päivästä kesäkuuta 2003 sovellettavista korjauskertoimista (2003/820/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Euroopan yhteisöjen virkamiehiin sovellettavat henkilöstösäännöt ja näiden yhteisöjen muuhun henkilöstöön sovellettavat palvelussuhteen ehdot, jotka on vahvistettu neuvoston asetuksessa (ETY, Euratom, EHTY) N:o 259/68(1) ja viimeksi muutettu asetuksella (EY, EHTY, Euratom) N:o 2265/2002(2), sekä erityisesti näiden henkilöstösääntöjen liitteessä X olevan 13 artiklan toisen kohdan, sekä katsoo seuraavaa: (1) Neuvoston asetuksella (EY, EHTY, Euratom) N:o 1338/2003(3) on vahvistettu henkilöstösääntöjen liitteessä X olevan 13 artiklan ensimmäisen kohdan mukaisesti 1 päivästä tammikuuta 2003 kolmansiin maihin osoitetuille virkamiehille heidän asemamaansa valuuttana maksettaviin palkkoihin sovellettavat korjauskertoimet. (2) Viime kuukausien aikana komission on tehnyt useita mukautuksia kyseisiin korjauskertoimiin(4) henkilöstösääntöjen liitteessä X olevan 13 artiklan toisen kohdan mukaisesti. (3) Olisi mukautettava 1 päivästä helmikuuta, 1 päivästä maaliskuuta, 1 päivästä huhtikuuta, 1 päivästä toukokuuta ja 1 päivästä kesäkuuta 2003 tiettyjä kyseisistä korjauskertoimista, koska, ottaen huomioon komission käytössä olevat tilastotiedot, joidenkin kolmansien maiden elinkustannuksissa tapahtunut muutos, joka on määritetty korjauskertoimen ja asianomaisen valuuttakurssin mukaisesti, on osoittautunut olevan suurempi kuin viisi prosenttia edellisen vahvistukseen tai mukauttamiseen verrattuna, ON PÄÄTTÄNYT SEURAAVAA: Ainoa artikla Kolmansiin maihin osoitetuille virkamiehille kyseisen asemamaan valuuttana maksettaviin palkkoihin sovellettavat korjauskertoimet vahvistetaan 1 päivästä helmikuuta, 1 päivästä maaliskuuta, 1 päivästä huhtikuuta, 1 päivästä toukokuuta ja 1 päivästä kesäkuuta 2003 alkaen liitteen mukaisesti. Näiden palkkojen maksamisessa käytettävät vaihtokurssit ovat samat kuin Euroopan yhteisöjen yleistä talousarviota toteutettaessa sovellettavat vaihtokurssit sen kuukauden osalta, joka edeltää ensimmäisessä kohdassa tarkoitettua päivämäärää. Tehty Brysselissä 20 päivänä marraskuuta 2003. Komission puolesta Christopher Patten Komission jäsen (1) EYVL L 56, 4.3.1968, s. 1. (2) EYVL L 347, 20.12.2002, s. 1. (3) EUVL L 189, 29.7.2003, s. 1. (4) EUVL L 152, 20.6.2003, s. 84. LIITE >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA>
2003/877/EY,Euratom: Neuvoston päätös, tehty 8 päivänä joulukuuta 2003, Kanadan liittymisestä Amerikan yhdysvaltojen, Japanin ja Venäjän federaation sekä, yhtenä osapuolena, Euroopan atomienergiayhteisön ja Euroopan talousyhteisön väliseen Kansainvälisen tiede- ja teknologiakeskuksen perustamista koskevaan sopimukseen



Virallinen lehti nro L 327 , 16/12/2003 s. 0033 - 0033



Neuvoston päätös, tehty 8 päivänä joulukuuta 2003, Kanadan liittymisestä Amerikan yhdysvaltojen, Japanin ja Venäjän federaation sekä, yhtenä osapuolena, Euroopan atomienergiayhteisön ja Euroopan talousyhteisön väliseen Kansainvälisen tiede- ja teknologiakeskuksen perustamista koskevaan sopimukseen (2003/877/EY, Euratom) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon Euroopan atomienergiayhteisön perustamissopimuksen, ottaa huomioon toisaalta Amerikan yhdysvaltojen, Japanin ja Venäjän federaation, toisaalta Euroopan atomienergiayhteisön ja Euroopan talousyhteisön välisen Kansainvälisen tiede- ja teknologiakeskuksen perustamista koskevan sopimuksen tekemisestä Euroopan talousyhteisön puolesta 21 päivänä joulukuuta 1992 annetun neuvoston asetuksen (ETY) N:o 3955/92(1) ja erityisesti sen 3 artiklan 1, 3 ja 4 kohdan, ottaa huomioon komission tiedonannon, sekä katsoo seuraavaa: (1) Euroopan atomienergiayhteisö ja Euroopan talousyhteisö yhtenä osapuolena (jäljempänä "yhteisöt") ja Amerikan yhdysvallat, Japani ja Venäjän federaatio tekivät 21 päivänä joulukuuta 1992 sopimuksen Kansainvälisen tiede- ja teknologiakeskuksen perustamisesta (jäljempänä "sopimus"). (2) Kanada ilmoitti 28 päivänä maaliskuuta 2003 Kansainvälisen tiede- ja teknologiakeskuksen (jäljempänä "keskus") hallintoneuvostolle aikeestaan liittyä sopimukseen. Sopimuksen XIII artiklan mukaan liittymiselle on saatava hallintoneuvoston hyväksyntä. (3) Yhteisöjä edustavat keskuksen hallintoneuvostossa neuvoston puheenjohtaja ja komissio. Neuvosto antaa ja puheenjohtaja yleensä ilmoittaa yhteisöjen kannan XIII artiklaan liittyvissä kysymyksissä, ON PÄÄTTÄNYT SEURAAVAA: 1 artikla Hyväksytään yhteisöjen puolesta Kanadan liittyminen Amerikan yhdysvaltojen, Japanin ja Venäjän federaation sekä, yhtenä osapuolena, Euroopan atomienergiayhteisön ja Euroopan talousyhteisön väliseen Kansainvälisen tiede- ja teknologiakeskuksen perustamista koskevaan sopimukseen. 2 artikla Neuvoston puheenjohtaja ilmaisee keskuksen hallintoneuvostossa yhteisöjen hyväksynnän Kanadan liittymiselle sopimukseen. Tehty Brysselissä 8 päivänä joulukuuta 2003. Neuvoston puolesta Puheenjohtaja F. Frattini (1) EYVL L 409, 31.12.1992, s. 1.
2003/861/EY: Neuvoston päätös, tehty 8 päivänä joulukuuta 2003, väärennettyjen eurometallirahojen analysoinnista ja niihin liittyvästä yhteistyöstä



Virallinen lehti nro L 325 , 12/12/2003 s. 0044 - 0044



Neuvoston päätös, tehty 8 päivänä joulukuuta 2003, väärennettyjen eurometallirahojen analysoinnista ja niihin liittyvästä yhteistyöstä (2003/861/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 123 artiklan 4 kohdan kolmannen virkkeen, ottaa huomioon komission ehdotuksen, ottaa huomioon Euroopan keskuspankin lausunnon(1), sekä katsoo seuraavaa: (1) Euron väärentämisen torjunnan edellyttämistä toimenpiteistä 28 päivänä kesäkuuta 2001 annetussa neuvoston asetuksessa (EY) N:o 1338/2001(2) ja erityisesti sen 5 artiklassa säädetään, että väärennettyjen eurometallirahojen analysoinnista ja luokittelusta vastaavat kuhunkin jäsenvaltioon perustettava kansallinen metallirahojen tutkimuskeskus ja Euroopan teknis-tieteellinen keskus (ETTK). Komissio on huolehtinut vuodesta 2000 alkaen kyseisten teknisten viranomaisten toimien koordinoinnista. (2) Lokakuusta 2001 alkaen ETTK on toiminut väliaikaisesti Ranskan rahapajan tiloissa ja saanut hallinnollista tukea komissiolta, joka on myös vastannut keskuksen johtamisesta 28 päivänä helmikuuta ja 9 päivänä kesäkuuta 2000 päivätyn neuvoston puheenjohtajan ja Ranskan valtiovarainministerin välisen kirjeenvaihdon mukaisesti. (3) Jotta toiminta eurometallirahojen suojaamiseksi väärentämiseltä säilyy jatkossakin riippumattomana, komissiolle on annettava tehtäväksi ETTK:n toiminnasta huolehtiminen ja eurometallirahojen suojaamisesta vastaavien toimivaltaisten teknisten viranomaisten toimenpiteiden koordinointi, ON TEHNYT TÄMÄN PÄÄTÖKSEN: 1 artikla Komissio perustaa Euroopan teknis-tieteellisen keskuksen ja huolehtii sen toiminnasta sekä eurometallirahojen väärentämisen torjunnasta vastaavien toimivaltaisten teknisten viranomaisten toimenpiteiden koordinoinnista. 2 artikla Tämä päätös on osoitettu niille jäsenvaltioille, jotka ovat ottaneet euron yhtenäisvaluutakseen. Tehty Brysselissä 8 päivänä joulukuuta 2003. Neuvoston puolesta Puheenjohtaja F. Frattini (1) EUVL C 202, 27.8.2003, s. 31. (2) EYVL L 181, 4.7.2001, s. 6.
2003/785/EY: Euroopan parlamentin ja neuvoston päätös, tehty 9 päivänä lokakuuta 2003, Euroopan unionin solidaarisuusrahaston varojen käyttöön ottamisesta Euroopan unionin solidaarisuusrahaston rahoituksesta täydentäen talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehtyä toimielinten sopimusta 7 päivänä marraskuuta 2002 tehdyn Euroopan parlamentin, neuvoston ja komission välisen toimielinten sopimuksen 3 kohdan mukaisesti (öljytankkeri Prestigen uppoamisen, Molisen ja Apulian maanjäristyksen ja tulivuori Etnan purkauksen aiheuttamat vahingot)



Virallinen lehti nro L 290 , 08/11/2003 s. 0040 - 0040



Euroopan parlamentin ja neuvoston päätös, tehty 9 päivänä lokakuuta 2003, Euroopan unionin solidaarisuusrahaston varojen käyttöön ottamisesta Euroopan unionin solidaarisuusrahaston rahoituksesta täydentäen talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehtyä toimielinten sopimusta 7 päivänä marraskuuta 2002 tehdyn Euroopan parlamentin, neuvoston ja komission välisen toimielinten sopimuksen 3 kohdan mukaisesti (öljytankkeri Prestigen uppoamisen, Molisen ja Apulian maanjäristyksen ja tulivuori Etnan purkauksen aiheuttamat vahingot) (2003/785/EY) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan unionin solidaarisuusrahaston rahoituksesta täydentäen talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehtyä toimielinten sopimusta 7 päivänä marraskuuta 2002 tehdyn Euroopan parlamentin, neuvoston ja komission välisen toimielinten sopimuksen(1) ja erityisesti sen 3 kohdan, ottavat huomioon Euroopan unionin solidaarisuusrahaston perustamisesta 11 päivänä marraskuuta 2002 annetun neuvoston asetuksen (EY) N:o 2012/2002(2), ottavat huomioon komission ehdotuksen, sekä katsovat seuraavaa: (1) Euroopan unioni on perustanut Euroopan unionin solidaarisuusrahaston ("rahasto") solidaarisuuden osoittamiseksi suuronnettomuuksien tuhoista kärsivien alueiden väestölle. (2) Marraskuun 7 päivänä 2002 tehdyn toimielinten sopimuksen perusteella rahaston varoja voidaan ottaa käyttöön vuosittain enintään miljardi euroa. (3) Edellytyksistä rahaston varojen käyttöön ottamiseksi säädetään asetuksessa (EY) N:o 2012/2002. (4) Öljytankkeri Prestigen uppoamisen, Molisen ja Apulian maanjäristyksen ja tulivuori Etnan purkauksen aiheuttamat vahingot täyttävät rahaston varojen käyttöön ottamiselle asetetut edellytykset, OVAT PÄÄTTÄNEET SEURAAVAA: 1 artikla Euroopan unionin yleiseen talousarvioon varainhoitovuodeksi 2003 otetaan Euroopan unionin solidaarisuusrahaston varoja 56,250 miljoonaa euroa maksusitoumusmäärärahoina. 2 artikla Tämä päätös julkaistaan Euroopan unionin virallisessa lehdessä. Tehty Brysselissä 9 päivänä lokakuuta 2003. Euroopan parlamentin puolesta Puhemies P. Cox Neuvoston puolesta Puheenjohtaja F. Frattini (1) EYVL C 283, 20.11.2002, s. 1. (2) EYVL L 311, 14.11.2002, s. 3.
2003/786/EY: Euroopan parlamentin ja neuvoston päätös, tehty 9 päivänä lokakuuta 2003, Euroopan unionin solidaarisuusrahaston varojen käyttöön ottamisesta Euroopan unionin solidaarisuusrahaston rahoituksesta täydentäen talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehtyä toimielinten sopimusta 7 päivänä marraskuuta 2002 tehdyn Euroopan parlamentin, neuvoston ja komission välisen toimielinten sopimuksen 3 kohdan mukaisesti (tulipalot Portugalissa)



Virallinen lehti nro L 290 , 08/11/2003 s. 0041 - 0041



Euroopan parlamentin ja neuvoston päätös, tehty 9 päivänä lokakuuta 2003, Euroopan unionin solidaarisuusrahaston varojen käyttöön ottamisesta Euroopan unionin solidaarisuusrahaston rahoituksesta täydentäen talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehtyä toimielinten sopimusta 7 päivänä marraskuuta 2002 tehdyn Euroopan parlamentin, neuvoston ja komission välisen toimielinten sopimuksen 3 kohdan mukaisesti (tulipalot Portugalissa) (2003/786/EY) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan unionin solidaarisuusrahaston rahoituksesta täydentäen talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehtyä toimielinten sopimusta 7 päivänä marraskuuta 2002 tehdyn Euroopan parlamentin, neuvoston ja komission välisen toimielinten sopimuksen(1) ja erityisesti sen 3 kohdan, ottavat huomioon Euroopan unionin solidaarisuusrahaston perustamisesta 11 päivänä marraskuuta 2002 annetun neuvoston asetuksen (EY) N:o 2012/2002(2), ottavat huomioon komission ehdotuksen, sekä katsovat seuraavaa: (1) Euroopan unioni on perustanut Euroopan unionin solidaarisuusrahaston ("rahasto") solidaarisuuden osoittamiseksi suuronnettomuuksien tuhoista kärsivien alueiden väestölle. (2) Portugali toimitti 13 päivänä elokuuta 2003 rahaston tukea koskevan hakemuksen tulipalojen aiheuttaman katastrofin perusteella. (3) Marraskuun 7 päivänä 2002 tehdyn toimielinten sopimuksen perusteella rahaston varoja voidaan ottaa käyttöön vuosittain enintään miljardi euroa. (4) Tulipalojen Portugalissa aiheuttama katastrofi täyttää rahaston varojen käyttöön ottamiselle asetetut edellytykset, OVAT PÄÄTTÄNEET SEURAAVAA: 1 artikla Euroopan unionin yleiseen talousarvioon varainhoitovuodeksi 2003 otetaan Euroopan unionin solidaarisuusrahaston varoja 48,539 miljoonaa euroa maksusitoumusmäärärahoina. 2 artikla Tämä päätös julkaistaan Euroopan unionin virallisessa lehdessä. Tehty Brysselissä 9 päivänä lokakuuta 2003. Euroopan parlamentin puolesta Puhemies P. Cox Neuvoston puolesta Puheenjohtaja F. Frattini (1) EYVL C 283, 20.11.2002, s. 1. (2) EYVL L 311, 14.11.2002, s. 3.